钦定古今图书集成/明伦汇编/闺媛典/第010卷 > 《许公子郑姬歌》前人
## 钦定古今图书集成/明伦汇编/闺媛典/第010卷 > 《许公子郑姬歌》前人

“许史世家外亲贵，宫锦千端买沈醉。铜驼酒熟烘明
胶，古堤大柳烟中翠。桂开客花名郑袖，入洛闻香鼎
门口。先将芍药献妆台，后解黄金大如斗。莫愁帘中
许合欢，清弦五十为君弹。弹声咽春弄君骨，骨兴牵
人马上鞍。两马八蹄踏兰苑，情如合竹谁能见。夜光
玉枕栖凤凰，袷罗当门刺纯线。长翻蜀纸卷明君，转”
角含商破碧云。自从小靥来东道，曲里长眉少见人。
相如冢上生秋柏，三秦谁是言情客。蛾鬟醉眼拜诸
亲，为谒皇孙请曹植。